Plaasmoorde!!!!! Farm Murders!!!!! - Page 380 - Stormfront
Page 380 of 673 « First < 280 330 366 367 368 369 370 371 372 373 374 375 376 377 378 379 380 381 382 383 384 385 386 387 388 389 390 391 392 393 394 430 480 > Last »
02-16-2009, 01:45 AM #3791
Kar tref rower wat vlug
'n Rower wat saam met twee makkers 'n bejaarde egpaar van Groenkloof in Pretoria wou beroof, is deur 'n BMW getref toe hy wou weghardloop.
Die egpaar het Saterdagoggend met geld van die bank gekom. 'n Motor het die egpaar tot by hul huis gevolg.
Volgens die polisie het die egpaar die motor agter hulle gesien, maar nie onraad vermoed nie.
Tuis het die vrou uitgeklim om die hek oop te maak.
"Meteens het die drie gewapende mans op hulle (die egpaar) toegeslaan en hulle geld gevra."
Voordat die angsbevange egpaar geld kon uithaal, het wagte van die veiligheidmaatskappy ADT, wat patrolliewerk gedoen het, die voorval sien gebeur, het kapt. Jan Legoabe, polisiewoordvoerder, gesê.
Die boewe het verkas toe hulle ADT opmerk. Een van hulle is egter deur die BMW getref toe hy die pad wou oorsteek. Hy is in die hospitaal onder polisiebewaking. Die polisie soek na sy makkers.
02-16-2009, 01:47 AM #3792
Vrou sterf, al sê dokters glo daar is niks fout
'n Jaar nadat 'n vrou se vriendin in die Verre Oos-Rand-hospitaal dood is weens die verkeerde medisyne, is haar skoonma ook na bewering weens dié hospitaal se nalatigheid dood.
Me. Lynette Erasmus (51) van Boksburg het vertel mev. Pieter Erasmus (67) het Dinsdagaand "skaars 'n uur nadat sy uit dié hospitaal ontslaan is, gesterf".
Dit nadat dokters by die hospitaal glo twee keer geweier het om haar op te neem omdat hulle na bewering geglo het daar is niks met haar verkeerd nie. Erasmus jr. se vriendin, mev. Monica Fourie (40) van Springs, is in November 2007 in dieselfde hospitaal dood toe 'n studenteverpleegster vir haar verkeerdelik 'n groot dosis sooibrandmedisyne binneaars toegedien het. Dié verpleegster, asook nóg 'n studenteverpleegster en 'n suster, is hiervoor geskors.
Dokters het Erasmus sr. glo twee keer by dié hospitaal se ongevalle-eenheid behandel en haar met medikasie vir naarheid en maagkrampe huis toe gestuur.
"Die eerste keer het hulle haar met 'n drup op 'n staalbank in ongevalle laat sit. Ons is met haar huis toe waar sy swart, droë bloed begin opgooi het," het Erasmus jr. gesê.
Me. Petra Tee (30), Erasmus sr. se dogter, het haar ma by die huis probeer versorg, maar weer die ambulans ontbied.
" 'n Ander dokter was onbeskof en het geweier om haar op te neem. Hy het x-straalfoto's laat neem en toe gesê daar's niks fout met my ma nie," het Tee gesê. "Dit nadat ons ure lank gewag het vir 'n dokter om haar te sien." Volgens Tee het haar ma jare lank 'n maagseer gehad, maar sy het haar nog nooit so siek gesien nie.
Mnr. Danie Erasmus (36) moes sy ma met die hulp van haar vriend, mnr. Dave Pretorius (72), na die hysbak by haar huis dra omdat sy te swak was om self te loop.
"My ma het aangehou swart bloed opgooi en in die hysbak inmekaargesak. Sy is dadelik dood," het mnr. Erasmus gesê.
Pretorius het gesê hulle moes die dokter smeek om haar te behandel. "Hulle het haar afgeskeep. Hulle kon haar dood verhinder het."
Die gesin wil 'n nadoodse ondersoek laat doen, maar sê hulle het nie genoeg geld daarvoor nie. "Ons het egter haar hospitaallêer en wil regshulp van die staat versoek."
Dr. Zolela Ngcwabe, uitvoerende hoofbeampte van die Verre Oos-Rand-hospitaal, het gesê sy wil graag ondersoek instel en die gesin help, maar kan nie voordat die lêer aan haar terugbesorg word nie.
"Die inligting wat ons vir die ondersoek nodig het, is in dié lêer. Die gesin moet my asseblief kom sien."
Me. Phumelele Kaunda, woordvoerder van die Gautengse gesondheidsdepartement, het dieselfde as Ngcwabe gesê.
02-16-2009, 01:48 AM #3793
Vyf jaar in tronk vir arrogante inbreker
Joubertina. - 'U is 'n man wat die hof uitdaag. U arrogansie en gebrek aan respek vir u medemens is haas onbegryplik. U is 'n gewetenlose boef. U gee nie om of daar mense in die huis is of nie, en u toon geen sweempie van berou nie."
Met dié woorde het landdros André Aucamp die arrogante dief van Krakeelrivier in die Joubertina-landdroshof gevonnis.
Eric Pongolo is tot vyf jaar tronkstraf gevonnis nadat hy oor 'n tydperk van vier weke ses keer op die plaas Wyekloof in die Krakeelrivier-distrik ingebreek het. Boonop het hy in minstens een voorval ingebreek met klere wat hy in 'n vorige inbraak gesteel het. In nóg 'n voorval het hy 'n dag nadat hy vrygelaat is, weer by dieselfde huis ingebreek – weer met die gesteelde klere aan.
Mnr. Alex Strydom (75) het ter strafverswaring getuig hoe die beskuldigde keer op keer by hom en sy seun, mnr. André Strydom (39), se huise ingebreek het. Die plaaslike gemeenskap het die beskuldigde twee keer self in hegtenis geneem. Pongolo is egter vrygelaat nadat die saak teruggetrek is, omdat onvoldoende verklarings afgelê is. Net 'n dag daarna het hy weer by Strydom sr. ingebreek.
Strydom het getuig die vrees dat hulle dopgehou word, Pongolo se aanval op hom met 'n tuinvurk en die polisie se onvermoë om die nodige beskerming te bied, het emosionele spanning en trauma by hom en sy vrou – wat 'n invalide is – veroorsaak. Hy het op 'n ligter trant aan die hof uitgewys die beskuldigde het weer sy (Strydom se) klere in die hof aangehad.
Die staatsaanklaer me. Lizel Debbes het gesê huisbrake is 'n ernstige misdryf. Nie alleen word die inwoners se privaatheid geskend nie, maar die inbrekers het geen respek vir die mense of hul eiendom nie. Sy het gesê volgens statistieke het huisbrake in Joubertina binne twee jaar verdubbel.
Die landdros het in sy strafoplegging gesê hy beskou huisbraak as 'n uiters ernstige misdaad, en hy stem saam met die staat ál gepaste vonnis is gevangenisstraf.
02-16-2009, 04:01 PM #3794
Johannesburg - A 66-year-old farmer was shot dead at his home in Witfontein, Bronkhorstspruit police said on Monday.
Spokesperson Johannes Jafta said the man who was alone at his house was shot in the chest by unknown gunmen on Sunday around 20:00.
Police were not ruling out the possibility of a house robbery because the house had been ransacked.
"His cellphone and two firearms were taken from the house. His body was discovered by his son the following day," said Jafta.
No one was arrested. Police are investigating a case of murder.
02-16-2009, 04:03 PM #3795
02-16-2009, 04:05 PM #3796
Boewe sny byna wéér Vlekkie die hond se keel af
As hy 'n kat was, het Vlekkie die foksterriër nog sewe lewens oor omdat inbrekers hom reeds twee keer keelaf probeer sny het.
Die agtjarige hondjie het nou weer 'n diep en lang snywond aan sy nek opgedoen toe inbrekers verlede Donderdag by sy eienaars se huis probeer inbreek het.
Die wond is met steke geheg en Vlekkie sterk goed aan.
Sy eienaars, mnr. Johan Claassen en me. Martie Westraad, wat op 'n hoewe in Vastfontein buite Pretoria woon, was reeds by die werk toe daar ingebreek is.
Hul huiswerker was in die huis toe sy 'n venster hoor breek. Sy het gillend uit die huis gehardloop.
Insp. Diale Ratsela van die Dierebeskermingsvereniging (DBV) was toevallig in die omgewing, het die huiswerker gesien en haar te hulp gesnel.
"Sy was erg geskok. Sy het gesê daar is pas by die huis ingebreek en een van die honde (Vlekkie) se keel is oopgesny," het Ratsela gesê.
Toe die polisie op die toneel kom, het Ratsela met Vlekkie na die Tshwane-DBV gejaag sodat hy mediese behandeling kon kry.
"Dit is die tweede keer sedert September 2008 wat hulle by ons inbreek. Hulle (die inbrekers) het ons destyds rot en kaal besteel," het Westraad gesê.
Sy vermoed dis dieselfde mense wat dié keer probeer inbreek het.
"Toe ek die wond sien, het ek besef dat dit dieselfde inbrekers moes wees omdat dié inbrekers sy keel op ongeveer dieselfde plek oopgesny het."
Die inbrekers het glo weggehardloop toe die huiswerker begin gil het. Niks is gesteel nie.
Me. Elsa Daniels, woordvoerder van die Tshwane-DBV, het gesê mense wat op 'n inbraak of iets soortgelyks afkom, en daar is diere op die toneel, word gevra om die DBV onmiddellik in kennis te stel sodat 'n inspekteur na die welstand van die diere kan omsien.
02-16-2009, 04:06 PM #3797
'Ek het hulle net liefde gegee,' sê eks-polisieman wat glo kinders vermoor
Kaapstad. – "Ek het hulle net liefde gegee. Ek kon nie anders as om vir hulle liefde te gee nie."
So het mnr. Marius van der Westhuizen (46) gister in trane in die Kaapse hooggeregshof getuig toe hy deur sy prokureur gevra is of hy sy kinders ooit geslaan het.
Dié voormalige polisieman staan tereg op drie aanklagte van moord nadat hy na bewering sy drie kinders, Bian?ca (16), Marius jr. (5) en Antoinette (21 maande), op 28 Julie 2006 ten aanskoue van sy vrou, mev. Charlotte van der Westhuizen, geskiet het.
Die staat het sowat twee weke gelede sy saak teen Van der Westhuizen gesluit.
Hy was 26 jaar lank in diens van die Suid-Afrikaanse Polisiediens en was ten tyde van die voorval 'n superintendent by Claremont-polisiekantoor.
Hy het eers die hof 'n oorsig gegee oor sy polisieloopbaan en getuig oor die "geweldige trauma" waaraan hy blootgestel is. Volgens hom was daar ook 'n gebrek aan psigiatriese ondersteuning in die 1980's en 1990's.
Sy eerste egskeiding is ook aan die hof geskets voordat hy in besonderhede begin getuig het oor sy verhouding met Charlotte en hul kinders.
Op 'n vraag van sy regsverteenwoordiger, mnr. Milton de la Harpe, oor hoe hy sy kinders gedissiplineer het, het Van der Westhuizen gesê hy het selde sy kinders geslaan.
Hy het getuig oor een voorval waar hy Antoinette – "ons kleintjie" – een keer "getug" het toe sy op 'n besoek aan haar grootouers in Malmesbury herhaaldelik oor die pad gehardloop het.
"Ek het haar liggies op haar hand getug."
Vir Marius jr., wat die bynaam "Boetie" gehad het, het Van der Westhuizen nooit geslaan nie.
"Boetie was 'n klein ' terrorissie'. Hy was uittartend, maar nie stout nie. Hy't jou gespot en gekoggel, maar hy was nie stout nie.
"Dit was nie vir my nódig om vir Boetie pak te gee nie. Hy't niks verkeerd gedoen nie, niks nie," het hy getuig en erg emosioneel begin raak.
Met Bianca, wat serebraal gestrem was met 'n koördinasiesteuring en nie kon loop of praat nie, het hy nooit geraas nie.
"Sy't nie verstáán nie. Sy't nie geweet tussen reg en verkeerd nie. Ek kon nie vir haar pak gee nie, want sy sou nie verstaan nie."
Hy het aan die hof gesê dat hy 'n baie hegte verhouding met al drie gehad het.
Hy het vroeër in trane getuig dat hy "verskeie emosies" ervaar op die oomblik.
"Dis 'n rou seer," het hy getuig en sy hand op sy hart gesit. "Ek is emosioneel, bang en hartseer."
I feel like a raw sore - Dad
Cape Town - A former senior police officer accused of murdering his three children took the stand in his own defence in the Cape High Court on Monday.
"At the moment, being on trial on charges of murder I feel emotionally stressed. My emotions are like a raw sore," Marius van der Westhuizen said during his testimony.
Led by defence attorney Milton de la Harpe, Van der Westhuizen sketched his background to the court.
Van der Westhuizen, who resigned his post last year as senior superintendent at the Claremont police station, told the court that police officials at the Claremont police station continued to salute him.
He said he had told them not to salute him because he is no longer in the police service, but the fact that they still did when they happened to see him, made him feel proud.
This was proof that he had impacted positively on their lives during his 11 years at the police station, he said.
Van der Westhuizen said his career in the police had not been without trauma.
He said he had once been subjected to an internal disciplinary inquiry on a charge of racism, when he was alleged to have given a white person arrested on charges of drunken driving preferential treatment by releasing the man on a warning instead of on bail.
The inquiry cleared him of the racism charge.
He told the court the inquiry had been traumatic as he could have lost his job in the police had he been found guilty.
He said he had been very frightened and anxious during the inquiry, as he had had a wife and children to support and could not have afforded to lose his job.
Van der Westhuizen is on trial before Judge Willem Louw and assessor M Powell, on three counts of murder.
He is alleged to have shot dead his eight-year-old son Marius, his daughter Antoinette, 21 months, and a handicapped daughter Bianca, 16, on July 28, 2006.
02-17-2009, 02:44 AM #3798
02-17-2009, 02:44 AM #3799
Farmer in court after father's death
AN Alicedale farmer appeared briefly in the Grahamstown magistrate's court yesterday for allegedly murdering his 75-year-old father.
Grahamstown police spokesman Milanda Coetzer said Michael Vlok had allegedly pushed his father, Willem Vlok, a former policeman, off a balcony.
The incident took place on Friday night at Alicedale.
"They were at a bar in Scott Street when an argument broke out."
02-17-2009, 02:45 AM #3800
Man 'het nie selfmoord gepleeg'
GEORGE. – Daar sal vandag duidelikheid wees oor die omstandighede waarin 'n inwoner van Stilbaai se motor glo van die pad geloop het skaars drie dae nadat sy vrou begrawe is.
Hardnekkige gerugte dat mnr. Piet Joubert (66) selfmoord gepleeg het nadat sy vrou, Gerty, op 2 Februarie weens kanker oorlede is, is onwaar, het ds. Hannes Weyers, vriend en oudleraar van mnr. Piet Joubert (66), gister op Stilbaai gesê.
Joubert, wat sy vrou tydens haar siekte versorg het, het verlede Sondag verdwyn op pad terug van die George-lughawe. Hy het sy kinders, wat van Gauteng gevlieg het vir die begrafnis op 5 Februarie, gaan groet.
'n Ryloper het Vrydagmiddag toevallig op sy motor afgekom sowat 7 km van die Gouritsrivierbrug op pad na Albertinia. Dit het skynbaar van die pad geloop en in 'n sloot beland.
Volgens Weyers was Joubert " 'n rustige ou". Hy het blykbaar vroeër van pyn in sy borskas gekla.
"Ons glo die nadoodse ondersoek sal ons vermoedens staaf dat Piet 'n hartaanval gehad het," het hy gesê.
Volgens kapt. Malcolm Pojie, 'n polisiewoordvoerder in die Suid-Kaap, word die lykskouing vandag op Mosselbaai gehou om die oorsaak van dood te bepaal.
Weyers het gesê Joubert se motor het blykbaar geleidelik van die pad geloop. Dit is 'n reguit stuk pad en Joubert het volgens hom nie daaraan geglo om vinnig te ry nie.
Weyers meen Joubert was vermoedelik reeds dood toe die motor tot stilstand gekom het. Sy een selfoon is by hom gekry. Nog 'n selfoon het vermoedelik uit die motor geval.
'n Selfoonsein is glo vroeër in die omgewing opgevang, maar 'n polisiesoektog het niks opgelewer nie.
Volgens Pojie was die motor net-net sigbaar van die N2 in 'n onbegaanbare deel van die Gouritsgebied.
"Mnr. Joubert was steeds in die motor aan die bestuurderskant met sy veiligheidsgordel aan. Die motor het vermoedelik die pad verlaat en gerol voordat dit in die sloot beland het," het Pojie gesê.